การกินยาคุม ไม่ได้กินตลอด แต่จะชอบกินควบ จะมีผลต่อการปวดท้องน้อย รึปวดปีกมดลูกทั้งสองข้างบ้างข้างเดียวบ้าง และเป็นรอบเดือนบ่อย เป็นไม่เยอะ1-2 วันหาย และจะเป็นอีกในเดืินเดียวกันจะเกิดผลอะไรบ้างคะ บางเดือนรอบเดือนไม่มาก็มี 2-3 เดือนไม่มาก็มี แต่ไม่ท้อง แต่ช่วงหลังมานี่ จะยืนเกร็งนานไม่ได้จะปวดท้องปีกมดลูก บางครั้งปวดช่วงหัวหน่าว รึหน่วงจุก โดยไม่เป็นรอบเดือน
สวัสดีค่ะ การทานยาคุมกำเนิดนั้น ควรทานวันละ 1 เม็ดเท่านั้น การทานไป 2 เม็ดต่อวัน ไม่ได้ช่วยเพิ่มประสิทธิภาพในป้องกันการตั้งครรภ์ แต่จะได้รับผลข้างเคียงต่างๆ เพิ่มมาแทน เช่น อาการปวดหัว เวียนหัว คลื่นไส้ อาเจียน เจ็บเต้านม ปวดท้อง เป็นต้น และหากไม่ได้ทานตลอด คือทานบ้างไม่ทานบ้าง ก็ย่อมมีผลทำให้เกิดเลือดออกกะปริดกะปรอยได้ดังนั้น ควรทานยาคุมกำเนิดให้ถูกต้อง คือทานเพียงวันละ 1 เม็ดและทานทุกวันในเวลาเดียวกัน หากทำเช่นนี้แล้ว ยังคงมีอาการปวดท้องน้อย และมีเลือดออกกะปริดกะปรอยอยู่ แนะนำควรหยุดทานยาไปก่อน และไปพบสูติ-นรีแพทย์เพื่อหาสาเหตุ เช่น อาจมีมดลูกอักเสบ เป็นซีสต์หรือเนื้องอกที่รังไข่ เป็นมะเร็งเยื่อบุโพรงมดลูก มะเร็งปากมดลูก เป็นต้น